《同刘亲家何凝生诸子登飞来绝顶 其二》
明代·黄公辅

才到飞来兴便腾，二禺峻立若为朋。灵泉滴沥鸣清涧，古刹参差隐翠藤。

何必更寻飞殿迹，相将且踏野云层。词人几度留题去，水色山光也倍增。

作者简介：明广东新会人，字振玺。万历四十四年进士，官御史，忤魏忠贤去官。后迁江西参政，分守宝庆，有政绩。